stanford-oval/wikipedia huggingface dataset:
טטייב
הקהילה היהודית > בפרעות

סופה של הקהילה היהודית בטטייב הגיע עם גל הפרעות שנודע בשם "פרעות פטליורה" ב-1919–1920 במהלך מלחמת האזרחים הרוסית.
אליעזר דוד רוזנטל, עורך קובץ העדויות "מגילת הטבח" על הפרעות, כתב על טבח יהודי טטייב: ”יותר מכל העיירות שבפלך קיוב, שתתה את כוס התרעלה טעטיוב”.
על פי העדויות שמביא רוזנטל, ב-1918 נפוצו שמועות על טבח שהולך וקרב לטטייב בעקבות התגברות כוחותיו של סימון פטליורה. יהודי העיר התארגנו להקמת מיליציית הגנה מקומית. הם גבו כסף, גייסו מתנדבים ורכשו נשק. בראש המיליציה עמד צבי (הרש) טורי (אוק'), לוחם מעוטר בשלושה אותות ממלחמת העולם הראשונה. המיליציה נתמכה גם על ידי האוקראינים המקומיים, והפגינה את כוחה לראשונה ב-6 בדצמבר 1918, כאשר פשטו קוזקים תומכי הצבא הלבן בהנהגת שמרקטיוק על העיר. המגנים היהודים מנעו טבח ושבו את כל הפורעים. ב-3 במאי 1919 התחולל בשנית קרב בין כוח המגן היהודי לבין קוזקים. לאחר קרב עיקש, נכנעה לבסוף המיליציה היהודית וכמה מלוחמיה נרצחו על ידי הקוזקים. כל הגברים כונסו לבית הכנסת, שם הוטל עליהם כופר נפש גבוה. במקביל, בוצעו ברחבי העיירה מעשי שוד וביזה קשים. המיליציה היהודית התארגנה מחדש והתחמשה בחסות הצבא האדום.
בתחילת חודש אוגוסט התקרבו הקוזקים שוב לעיר. כוח ההגנה היהודי פתח עליהם באש והסב להם אבדות, אך נאלץ לברוח מן העיר. הפורעים ערכו מסע נקמה שבמהלכו רצחו ועינו יהודים רבים, אנסו נשים יהודיות ובזזו חנויות ורכוש יהודי. ראש המיליציה טורי שב לעיר כדי להגן על היהודים הנטבחים, ונהרג בקרב מגן שבמהלכו הרג חמישה פורעים. שעות מספר לאחר מכן, פרצה לעיר כנופיה אחרת והמשיכה בהרג ובהרס. מהתקפות אלו נהרגו על פי ההערכות של רוזנטל כשלוש מאות איש, ופצעו רבים. בית הכנסת הפך לבית חולים לטיפול בפצועים.
בספטמבר 1919 התחולל גל נוסף של פרעות, כפי הנראה על ידי חייליו של אנטון דניקין.
הגל האחרון והקשה ביותר של פרעות הגיע ב-24 -26 במרץ 1920 (ה' - ו' בניסן ה'תר"ף). פורעים מכנופיות מקומיות החלו במסע טבח ואונס, ובשיאו הציתו את בית המדרש על היהודים שהתבצרו בו (כאלף וחמש מאות לפי חלק מההערכות), את בית הכנסת ואת בתי היהודים. בגל זה חוסלה לחלוטין הקהילה, כשמרבית יהודי טטייב נרצחו והמעטים שנותרו נמלטו לערים אחרות (בעיקר לדובובה, פוהרבישצ'ה, בילה צרקווה, אודסה וקייב). הקהילה היהודית בטטייב חדלה מהלתקיים ולא חודשה עד היום.
מקורות יהודיים אומדים את חללי הפרעות בטטייב בכ-4000 עד 5000. גור אלרואי אומד את מספר החללים בכ-3000. מקורות אחרים נוקטים מספר של כ־1400, כ-2400 או כ-1000 חללים.
ב-2020 הוקמה על חורבות בית העלמין היהודי בטטייב אנדרטת "כותל הדמעות" (Стіна плачу) לזכר יהודי טטייב שנספו בפרעות. האנדרה הוקמה בשיתוף פעולה של תושבים מטטייב והעירייה.
בתרבות

בטטייב נולד המשורר יעקב אורלנד, שנמלט ממנה עם הפרעות בגיל 6. זכרונות טטייב וחורבנה הותירו רושם עמוק ביצירתו של אורלנד והיא עומדת במרכז ספרו "קִיֶּב" שיצא לאור ב-1991, הכולל "פואמה ושתי טיוטות-שיר לזיכרון טטיב". גם שירו המפורסם "אני נושא עימי" שפורסם בספרו "אילן ברוח" בשנת 1939 והולחן בידי דוד זהבי, עוסק בזכרונות מטטייב ומחורבנה.
ערים תאומות

פולין ז'ורי (אנ'), פולין
אוקראינה סלבוטיץ', אוקראינה
אוקראינה צ'ורטקוב, אוקראינה
לקריאה נוספת

אליעזר דוד רוזנטל, טעטיעווער חורבן, ניו יורק, 1922 (ביידיש).
אליעזר דוד רוזנטל, מגילת הטבח, ירושלים-תל אביב, תרצ"א, חלק ג' עמ' 65 - 90.
אלתר דרויאנוב (עורך), רשמות: מאסף לדברי זיכרון, לאתנוגרפיה ולפולקלור בישראל", כרך שלישי, ברלין תרפ"ג, עמ' 395 - 399.
יעקב אורלנד, קִיֶּב: פואמה ושתי טיוטות-שיר לזיכרון טטיב, ירושלים, כרמל, תשנ"ב 1991.
הערות שוליים

↑  וגם: טיטיוב, טעטיוב או טעטיעוו.
↑  הרב שלמה יוסף זוין, סיפורי חסידים על התורה, עמ' 345 - 348.
↑  {{{1}}}, בארצנו, המליץ, 25 ביולי 1895
↑  בין המהגרים הייתה גם אמו של המפיק לי ריץ'
↑  מגילת הטבח חלק ג עמ' 65, בהערת השוליים.
↑  לפי חלק מהמקורות הפוגרום החל ב-1 במאי.
↑  Tetiev History באתר בית הכנסת "אוהב צדק" בקליבלנד.
1 2  The first monument to the victims of the Jewish pogroms was opened in Ukraine באתר risu.
↑  ראו למשל כאן, שנקט הערכה של 4500 עד 5000
↑  גור אלרואי, 'לאומי זה אי־אפשר להעמיד על החמלה והרחמים': תגובתם של היישוב והתנועה הציונית לפוגרומים', בתוך עיונים בתקומת ישראל 23 (2013), עמ' 425.
↑  ראו למשל כאן
↑  תוצאות הפרעות ברוסיה ואוקראינה, דבר, 3 במאי 1943, עמ' 5.
↑  ראו כאן
| --- | --- |
בקרת זהויות :  NLI: 987007583819805171  LCCN: n2011030345  VIAF: 170862502   WorldCat (עם VIAF): 170862502 
נהר רוסקה בטטייב
שרידי מצבות בבית הקברות היהודי בטטייב. מימין, צדה האחורי של אנדרטת "כותל הדמעות"
הירש טורי, מנהיג ההגנה היהודית בטטייב
"הקיר הבוכה" - אנדרטה לזכר קרבנות הפוגרומים ב-1919 - 1920
טרקאי (מחוז משנה)

טרקאי (בליטאית: Trakų rajono savivaldybė, ‏האזנהקובץ:Trakai.ogg‏Ⓘ‏) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, קרוב ל-35,000 תושבים.
מחוז-משנה טרקאי משתרע על פני 1,208 קמ"ר. העיר טרקאי היא העיר הגדולה ביותר במחוז-המשנה, ומשמשת כמרכז המנהלי שלו.
היסטוריה מנהלית

מחוז טרקאי היה מחוז ותיק בליטא, והשתייכו אליו עיירות רבות שאינן משתייכות אליו במתכונתו שלאחר מלחמת העולם השנייה. בשנת 1950 הוקם מחדש כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז וילנה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה.
דמוגרפיה

ישנה ירידה בגודל האוכלוסייה במחוז-משנה טרקאי ביחס לגודלה בסוף שנות ה-50 של המאה ה-20, בסוף שנות ה-80 הגיעה אוכלוסיית המחוז לשיאה, ומאז חל בה פיחות מתמיד: ב-1959 נספרו בו 56,123 איש; ב-1970 נמנו בו 69,216 איש; ב-1979 נמנו בו 72,829 איש; ב-1989 נמנו בו 81,232 איש; ב-2001 נמנו בו 37,376 איש; ב-2005 נמנו בו 36,432 איש; וב-2011 נמנו בו 34,411.
יישובים

במחוז המשנה שלוש ערים: עיר המחוז טרקאי, לנטבאריס, ורודישקס; שתי עיירות: אוקשטדווריס (ויסוקי-דבור) ואנושקיס (אנישוק); ועוד 440 כפרים קטנים יותר או חוות.
טנוצ'טיטלאן

| --- | --- |
סמל טנוצ'טיטלאן

טנוצ'טיטלאן ואגם טקסקוקו בשנת 1519
 מדינה / טריטוריה:  האימפריה האצטקית האימפריה האצטקית
 תאריך ייסוד:  1 במרץ 1325? 
 שטח:  13 קמ"ר
 סיבת נטישה:  הכיבוש הספרדי של האימפריה האצטקית
 תאריך נטישה:  1521
 יישובים יורשים:  מקסיקו סיטי
 דת:  הדת האצטקית
 אוכלוסייה:  ‏
  ‑ בעיר:  200,000 (1521)
 קואורדינטות:  19°26′06″N 99°07′53″W﻿ / ﻿19.435°N 99.13138889°W﻿ / 19.435; -99.13138889 
  מפת מיקום  מפה מפורטת   (למפת מקסיקו סיטי מוגדלת) מדינת מקסיקו מורלוסטנוצ'טיטלאן(למפת מקסיקו סיטי רגילה) מדינת מקסיקו מורלוסטנוצ'טיטלאן  he tabBackground:;tabBorder:#aaa;defaultTab:0;
 
איור של טנוצ'טיטלאן ומודל של "המקדש הראשי", המוזיאון הלאומי לאנתרופולוגיה
משיקו-טֶנוֹצְ'טִיטְלָאן (בנאוואטל: México-Tenochtitlán ‏האזנהקובץ:Mexico Tenochtitlan.ogg‏Ⓘ‏) או טנוצ'טיטלאן הייתה בירת ממלכת האצטקים אשר נוסדה בשנת 1325 באי קטן בלב אגם טשקוקו שבמקסיקו. כאשר כבשו הספרדים את העיר חיו בה כ-300 אלף תושבים. כיום ניצבת על חורבותיה בירת מקסיקו, מקסיקו סיטי.
האי המרכזי של העיר היה מוקף בכמה איים מלאכותיים שהיו מחוברים לעיר בגשרים.
העיר, רובה ככולה, קבורה מתחת לבנייני העיר מקסיקו סיטי המודרנית. חורבותיו של "המקדש הראשי" (טמפלו מאיור) ניתנות כיום לצפייה לקהל הרחב, בכיכר העיר של מקסיקו סיטי. הכיכר המרכזית, המכונה "סוקאלו" (בספרדית: Zocalo), בנויה על רחבת השוק של טנוצ'טיטלן. היא נחשפה בשנת 1978.
טנוצ'טיטלאן השתרעה על פני 8 עד 13.5 קמ"ר בצדו המערבי של אגם טשקוקו. כאשר כבשו הספרדים את אזור מקסיקו סיטי, היו במקום שתי ערי מדינה: טנוצ'טיטלאן וטלאטלולוקו.
חשיבות היסטורית

טנוצ'טיטלאן הייתה מרכזה של ממשלת האימפריה האצטקית, ונקראה "אלטפטל" (āltepētl) מילה מקבילה לעיר-מדינה בשפה הנאוואטלית.
בטנוצ'טיטלאן חגגו מגוון טקסים דתיים של הדת האצטקית, ואף היו בה מבנים דתיים, ביניהם טמפלו מאיור (Huēyi Teōcalli), ששימש כמקדש הראשי לאנשי טנוצ'קה ומשיקה, אותו הקדישו לאויצילופוצ'טלי (Huītzilōpōchtli), אל המלחמה, ולטלאלוק (Tláloc), אל הגשם.
בטנוצ'טילאן גם היה ארמון מוקטסומה השני (Motecuhzoma Xocoyotzin), בו היה 2 בתים וגני חיות שבהם היו מטפלים 300 אנשים בכל יום.
נפילת טנוצ'טיטלאן

נפילת טנוצ'טיטלאן היה האירוע המשמעותי ביותר בכיבוש הספרדי של האימפריה האצטקית.
ב-1519 ברח הקונקיסטאדור הרנאן קורטס מקובה עם 11 ספינות, 600 איש, ו-15 סוסים. הוא עצר באזור חצי האי יוקטן. קורטס למד כי האזור בו שהה נשלט בידי מנהיג גדול, בעיר טנוצ'טיטלאן.
נפילת טנוצ'טיטלאן > הידרדרות יחסים עם הספרדים

בנובמבר 1519, הספרדים לקחו את מוקטסומה השני כבן ערובה, מחשש כי הוא בוגד בספרדים ומסכן אותם.
בשל אירוע זה, הספרדים ומספר ילידים ששיתפו איתם פעולה, ביניהם הטוטונקים והטלקסקלטקים, לא התקבלו בברכה בטנוצ'טיטלאן ולעיתים אף סולקו.
נפילת טנוצ'טיטלאן > טבח טמפלו מאיור

היחסים בין הספרדים לטנוצ'קנים ולאצטקים בכלל, החלו להחמיר בתחילת מאי 1520, כאשר האצטקים החלו להתכונן לפסטיבל טוקסקטל, לכבוד טזקטליפוקה, אחד מאלי הדת האצטקית. הם כיבדו את כבודו של האל בשביל שהגשם ימשיך לשטוף את הנחלים.
בזמן זה, מוקטסומה השני אישר את הטקס, אך התחיל לחשוש ממלחמה עם הספרדים ושקל לברוח מהעיר.
פדרו דה אלוואראדו, קונקיסטאדור ספרדי ושליט גואטמלה במאה ה-16, הוזמן לטקס האצטקי, אך קיבל הנחיה מהרנאן קורטס לשמור על הסדר בין הספרדים למשיקנים.
למרות המאמץ לשמור על הסדר, הספרדים בפיקוד פדרו, שחלק ממטרתם הייתה כפיית הדת הנוצרית על המקומיים, נתקפו זעם בשל טקסי הקרבת קורבן האדם ועבודת האלילים, טבחו באצטקים וניתצו פסלים במקדשים. בתגובה, התארגנו האצטקים בהנהגת אחיו הצעיר של מוקטסומה השני, ותקפו את הספרדים. מוקטסומה השני ניסה לפשר, עלה על אחת הבמות בניסיון לקרוא לרגיעה, אולם נרגם באבנים על ידי הקהל ומצא את מותו.
בטבח טמפלו מאיור נהרגו מספר רב של אצטקים וייתכן שגם ספרדים, אך הסיפור נתון למספר פרשנויות ולא תועד באופן מקיף. יש אף הטוענים כי הסיבה להרג ההמוני הייתה בשל כמות הזהב שבה החזיקו אנשי הדת האצטקית.
הספרדים ברחו מהעיר מייד לאחר הטבח.
נפילת טנוצ'טיטלאן > המרד האצטקי

ב-1520, האימפריה האצטקית בהנהגתו של קואיטלאואק, ארגנו מערך צבאי של מעל ל-20,000 אצטקים. הם תכננו לתקוף את הספרדים ואת הטלקסקלטקים.
ב-30 ביוני 1520, התקבצו בנהר טקסקוקו והתכוננו למרד.
ב-1 ביולי 1520, הספרדים יצאו מאזוריהם ונתקלו באנשי צבא קאווטלי (בתרגום מנאוואטל: לוחמי הנשרים). האצטקים החלו "לצפור" מטמפלו מאיור ולתקוף את הספרדים ואת שותפיהם מכל כיוון. על פי תיעודים מאותה התקופה, השתמשו בסירות, חרבות, חניתות, חיצים ואבנים ממולאים שנזרקו בעוצמה באמצעות קלעים.
במרד, שהספרדים כינו מחדל ו-"La Noche Triste" (בתרגום לעברית: הלילה העצוב), בין 400 ל-800 ספרדים נהרגו, טבעו או נתפסו על ידי האצטקים, בעוד 4,000 ילידים טלקסקלטקים נהרגו.
עם זאת, גם מספר רב של אצטקים נהרגו, בנו של מוקטסומה השני, צ'ימלפופוקה, נהרג. גם הנסיך טלאטקצין נהרג. אך האצטקים ניצחו והשיגו שליטה גדולה על טנוצ'טיטלאן.
נפילת טנוצ'טיטלאן > המצור על טנוצ'טיטלאן

אף על פי שהתנהלו קרבות רבים בין האימפריה האצטקית לבין האימפריה הספרדית, שהורכבה בעיקר מספרדים וטלקסקלטקים, המצור על טנוצ'טיטלאן הוא שהוביל ישירות לנפילת הציוויליזציה האצטקית ולניצחון של האימפריה הספרדית.
האימפריה האצטקית זיהתה את הסכנה, ולכן בנתה מערך צבאי של 80,000 אצטקים ו-400 סירות מלחמה. בשביל לעמוד בלחץ, האימפריה הספרדית שיתפה פעולה עם 200,000 ילידים, ביניהם ילידים מהקונפדרציה של טלקסקלה (Tlahtōlōyān Tlaxcallan), מטזקוקו, מצ'לקו ומעוד אזורים.
הכוחות האצטקים הושמדו והאצטקים נכנעו ב-13 באוגוסט 1521.
הערות שוליים

↑  Massacre of Aztec in the Great Temple, HISTORY CRUNCH - History Articles, Biographies, Infographics, Resources and More (באנגלית)
| --- | --- |
בקרת זהויות :  GND: 4401405-3  VIAF: 242273504   WorldCat (עם VIAF): 242273504 
טמפלו מאיור
יחסי אוזבקיסטן–צרפת

| יחסי אוזבקיסטן–צרפת |
| --- | --- |
אוזבקיסטן: צרפת


אוזבקיסטן: צרפת
שטח (בקילומטר רבוע)
447,400: 643,801
אוכלוסייה
36,534,946: 66,574,294
תמ"ג (במיליוני דולרים)
90,889: 3,030,904
תמ"ג לנפש (בדולרים)
2,488: 45,527
משטר
רפובליקה: רפובליקה נשיאותית למחצה

יחסי אוזבקיסטן–צרפת הם היחסים הדו-צדדיים בין אוזבקיסטן לצרפת.
סקירה כללית

ב-1 במרץ 1992 שתי המדינות חתמו בטשקנט על פרוטוקול הקובע את היחסים הדיפלומטיים שלהן. הסכם ידידות ושיתוף פעולה המחזק פרוטוקול זה נחתם ב-27 באוקטובר 1993.
פרנסואה מיטראן הוא הנשיא הצרפתי היחיד שביקר באוזבקיסטן במהלך כהונתו, באפריל 1994. נשיא אוזבקיסטן, אסלאם קרימוב, ביקר רשמית בצרפת פעמיים, באוקטובר 1993 ובאפריל 1996 לרגל שבוע אוזבקיסטן באונסק"ו.
יחסים כלכליים

סחר כלכלי פרנקו-אוזבקי הוא שולי יחסית אך נוטה לעלות: הוא הוכפל בין 2006 ל-2007 והגיע ל-51.7 מיליון אירו ביצוא הצרפתי, ול-157.4 מיליון אירו ביצוא אוזבקיסטי. מרבית היצוא האוזבקי נוגע למוצרי אנרגיה, בעוד שהייצוא הצרפתי מגוון יותר (בעיקר רכיבים אלקטרוניים וחומרים כימיים). רק 35 חברות צרפתיות השקיעו באוזבקיסטן באופן משמעותי.
יחסי תרבות

טשקנט מארחת ברית צרפתית מאז 2016. בנוסף יש בית ספר צרפתי בטשקנט, שאושר על ידי הסוכנות לחינוך צרפתי בחו"ל מאז 2001.
נציגויות דיפלומטיות

צרפת מחזיקה באוזבקיסטן שגרירות בטשקנט.
אוזבקיסטן מחזיקה בצרפת שגרירות בפריז.
יחסי ארצות הברית – הרפובליקה הדומיניקנית

| יחסי ארצות הברית – הרפובליקה הדומיניקנית |
| --- | --- |
ארצות הברית: הרפובליקה הדומיניקנית


ארצות הברית: הרפובליקה הדומיניקנית
שטח (בקילומטר רבוע)
9,833,517: 48,670
אוכלוסייה
345,891,750: 11,450,910
תמ"ג (במיליוני דולרים)
27,360,935: 121,444
תמ"ג לנפש (בדולרים)
79,103: 10,606
משטר
רפובליקה נשיאותית פדרלית: דמוקרטיה נשיאותית

יחסי ארצות הברית–הרפובליקה הדומיניקנית הם היחסים הדו-צדדיים שבין ארצות הברית של אמריקה בין הרפובליקה הדומיניקנית.
על פי דו"ח המנהיגות העולמית האמריקנית לשנת 2012 של מכון גאלופ, 57% מאזרחי הרפובליקה הדומיניקנית הסכימו עם הקביעה כי ארצות הברית היא המנהיגה העולמית, 8% לא הסכימו ו-35% לא בטוחים; זהו השיעור השלישי בגובהו ביותר עבור כל מדינה שנבדקה באמריקה.
רקע

מעמדה של הרפובליקה הדומיניקנית ככלכלה הגדולה ביותר בקריביים, המדינה השנייה בגודלה מבחינת אוכלוסייה ושטח, היקף סחר גדול עם ארצות הברית וכן סמיכותה לארצות הברית ולמדינות אחרות בקריביים הופכות את הרפובליקה הדומיניקנית לשותפה חשובה של ארצות הברית בקרב המדינות המקיפות אותה. בנוסף, בשגרירות ארצות הברית מעריכים כי ברפובליקה הדומיניקנית מתגוררים 100 אלף אזרחי ארצות הברית; רבים מהם אזרחים כפולים. נדבך חשוב נוסף במערכת היחסים בין המדינות הוא העובדה כי למעלה ממיליון אנשים ממוצא דומיניקני מתגוררים בארצות הברית, רובם בצפון-מזרח ארצות הברית ואילו חלקם בפלורידה.
בעבר, ארצות הברית כבשה את הרפובליקה הדומיניקנית בין השנים 1916 עד 1924, וכן סייעה לממשלה במהלך מלחמת האזרחים הדומיניקנית.
הממשלה הדומיניקנית תומכת ביוזמות אמריקאיות רבות באו"ם והסוכנויות הנספחות אליו. שתי הממשלות משתפות פעולה במאבק בסחר בסמים. הרפובליקה הדומיניקנית עבדה בשיתוף פעולה הדוק עם גורמי אכיפת החוק האמריקנית בנושאים כמו הסגרת מבוקשים ואמצעים למניעת הגירה בלתי חוקית.
נכון ל-2019, ארצות הברית תומכת במאמצים של ממשל לאונל פרננדס לשפר את התחרות ברפובליקה, למשוך השקעות פרטיות זרות, המלחמה בשחיתות והמודרניזציה של מערכות המס. חברות אמריקאיות, לרוב יצרני מוצרי הלבשה, הנעלה, ואלקטרוניקה קלה, כמו גם חברות אנרגיה אמריקאיות, משחקות תפקיד חשוב בכלכלה הדומיניקנית, ומהוות חלק ניכר מההשקעה הזרה במדינה.
סחר

נכון לשנת 2012, היקף הסחר בין שתי המדינות עומד על כ-81 מיליון דולר.
טרק (טיול)

הנוף מסיומו של טרק המילפורד
סימון שביל ישראל ושבילי הליכה נוספים בנחל נקרות
טְרֵק הוא מסלול טיול רגלי האורך בין מספר שעות למספר ימים, ואפילו מספר חודשים. אורכו של הטרק נקבע לפי המסלול, האזור וקצב ההליכה של המטייל.
מקור השם ומשמעותו

מקור המילה טרק (Trek) או טרקינג (Trekking) בשפות סקסונית תחתית והולנדית, שבהן הפועל trekken פירושו למשוך או לסחוב (באנגלית drag או draw). השפה האנגלית שאלה את המונח מן האפריקאנס. או שמא מהמילה Tariq בערבית, שמשמעותה היא דרך.
מאפייני הטרק

הטרק הוא מרכיב חשוב בטיול התרמילאים – בטרקים פוגשים תרמילאים ממדינות זרות ונחשפים לנופי הארץ המטויילת – שהם חלק הארי של הטיול. פעמים רבות יש לטרק שיא שהולכים לקראתו: צפייה בקרחון וטיול עליו, הגעה למעבר הרים גבוה, או מקום מעניין מבחינה גאוגרפית כגון האוורסט, או מבחינה תרבותית כגון מאצ'ו פיצ'ו.
לרוב יאופיין טרק בכך שהתרמילאי נושא את כל ציודו על גבו, אך אין זה מחייב. שכירת שירותיו של סבל מקומי אינה תופעה יוצאת דופן באזורים המיועדים לטרקים, היות שהיא גם תורמת פרנסה לאוכלוסייה המקומית הענייה. מעבר לנשיאת הציוד הוא מאיר את עיני המטיילים בכל הקשור לנוף מסביב. ניתן לקחת סבל דרך סוכנות נסיעות ואז התשלום הוא כולו מראש או לחלופין, עצמאית ואז התשלום מתחלק פר יום מסלול. קיימת הסכמה בין הפורטרים לבין בעלי הגסט האוסים במהלך הטרק, לספק להם לינה ואוכל ללא צורך בתשלום. הפורטר ערוך לטרקים מבחינה פיזית והוא מסוגל לשאת על גופו משקל רב.
טרקים ידועים בישראל ובעולם

| --- | --- |
 ישראל שביל ישראל (כחודש ומחצה)  שביל עמק המעיינות (חמישה ימים עד שמונה)  שביל הנגב המערבי (חמישה ימים)  מסע מים אל ים (שלושה עד ארבעה ימים)  שביל הגולן (ארבעה עד שישה ימים)  שביל סובב מכתש רמון (חמישה עד שמונה ימים)  שביל ירושלים (יומיים)  שביל ישו (ארבעה עד חמישה ימים)  שביל סובב באר שבע (שלושה עד חמישה ימים)  שביל הדסה – כחמש שעות  שביל חיפה – טרק אורבני  שביל הסנהדרין (שלושה עד חמישה ימים)  ניו זילנד מילפורד  רוטברן  קפלר  קנדה שביל חוצה קנדה  ארצות הברית שביל האפלצ'ים  שביל הרכס הפסיפי  שביל קו פרשת המים  שביל ג'ון מיור  נפאל אוורסט בייס קמפ  אנפורנה בייס קמפ, מכונה טרק ה-ABC  סובב אנפורנה או בנפרד חלקו האחרון – ג'ומסום  לנגטאנג – גוסאינקונדה  האגמים הקפואים  פון היל:  הודו מקורות הגנגס (במדינת אוטראקהאנד)  פין – פרווטי (במדינת הימאצ'ל פרדש)  ספיטוק – סטוק (באזור לדאק)  פרו וואי ווש (באזור ואראס)  סנטה קרוז  סובב אלפמיו  אינקה טרייל (מגיע עד למאצ'ו פיצ'ו)  טרק אאוסנגטה  פפואה גינאה החדשה שביל קוקודה  אפריקה הרי הרוונזורי באוגנדה  טורקיה טראנס אלטיפרמק טרק (רכס הקצ'קר)  הדרך הליקית  חוצה קצ'קר  שביל פאולוס הקדוש  אירופה דרך סנטיאגו  ויה אלפינה  סובב מון בלאן (כעשרה ימים)  אוט רוט (שאמוני-צרמט)  אלטה ויה 1  שביל השלום האלפיני
ראו גם

מסע דרך
טנזור התמד

טנזור ההתמד (או טנזור האינרציה) הוא דרך נוחה וקצרה להציג את מומנטי ההתמד של הגוף. כתיבת מומנט ההתמד כטנזור מאפשרת למצוא קשר נוח בין המהירות הזוויתית של גוף לתנע הזוויתי ולאנרגיה הקינטית שלו.
הקדמה – תנע זוויתי

תנע זוויתי של גוף (אלמנט מסה) ביחס לציר מסוים מוגדר כמכפלה וקטורית של התנע הקווי במרחק מהציר:  {\vec {dL}}={\vec {r}}\times {\vec {dp}}={\vec {r}}\times {\vec {v}}dm=dm{\vec {r}}\times ({\vec {\omega }}\times {\vec {r}})
כאשר:
{\vec {dL}} הוא תנע זוויתי של אלמנט מסה
{\vec {p}} התנע הקווי
{\vec {v}} וקטור המהירות
dm אלמנט המסה
{\vec {r}} הוא וקטור המרחק של אלמנט המסה מציר הסיבוב. במערכת צירים קרטזית הווקטור נתון על ידי  {\vec {r}}=(x,y,z)
{\vec {\omega }} וקטור המהירות הזוויתית של אלמנט המסה. במערכת צירים קרטזית הווקטור נתון על ידי  {\vec {\omega }}=(\omega _{x},\omega _{y},\omega _{z})
נוכל לחשב את התנע הזוויתי בדרך של חישוב מכפלות וקטוריות בעזרת דטרמיננטות.
{\vec {\omega }}\times {\vec {r}}={\begin{vmatrix}{\hat {x}}&{\hat {y}}&{\hat {z}}\\\omega _{x}&\omega _{y}&\omega _{z}\\x&y&z\end{vmatrix}}=(\omega _{y}z-\omega _{z}y,\omega _{z}x-\omega _{x}z,\omega _{x}y-\omega _{y}x)
{\vec {r}}\times ({\vec {\omega }}\times {\vec {r}})={\begin{vmatrix}{\hat {x}}&{\hat {y}}&{\hat {z}}\\x&y&z\\\omega _{y}z-\omega _{z}y&\omega _{z}x-\omega _{x}z&\omega _{x}y-\omega _{y}x\end{vmatrix}}=(\omega _{x}y^{2}-\omega _{y}xy-\omega _{z}xz+\omega _{x}z^{2},\omega _{y}z^{2}-\omega _{z}yz-\omega _{x}yx+\omega _{y}x^{2},\omega _{z}x^{2}-\omega _{x}zx-\omega _{y}zy+\omega _{z}y^{2})
נוכל לפשט את הביטוי:
{\vec {r}}\times ({\vec {\omega }}\times {\vec {r}})=\omega _{x}(y^{2}+z^{2},-yx,-zx)+\omega _{y}(-xy,z^{2}+x^{2},-zy)+\omega _{z}(-xz,-yz,x^{2}+y^{2})
כעת כדי למצוא את התנע הזוויתי הכולל, נבצע אינטגרל מ0 עד M (כך ש-M היא המסה הכוללת של הגוף המסתובב):
{\vec {L}}=\int \limits _{0}^{M}dm{\vec {r}}\times ({\vec {\omega }}\times {\vec {r}}), וכדי לפתור את האינטגרל יהיה עלינו רק לסכום את המכפלות הווקטוריות עבור כל רכיב בנפרד.
L_{x}=\iiint \limits _{V}\omega _{x}(y^{2}+z^{2})\rho (r)dV-\iiint \limits _{V}\omega _{y}yx\rho (r)dV-\iiint \limits _{V}\omega _{z}zx\rho (r)dV
L_{y}=-\iiint \limits _{V}\omega _{x}xy\rho (r)dV+\iiint \limits _{V}\omega _{y}(z^{2}+x^{2})\rho (r)dV-\iiint \limits _{V}\omega _{z}zy\rho (r)dV
L_{z}=-\iiint \limits _{V}\omega _{x}xz\rho (r)dV-\iiint \limits _{V}\omega _{y}yz\rho (r)dV+\iiint \limits _{V}\omega _{z}(x^{2}+y^{2})\rho (r)dV
V הוא פונקציית הנפח של הגוף, ו-ρ, פונקציית הצפיפות.
ניתן לרשום בצורה מטריציונית:
{\begin{pmatrix}L_{x}\\L_{y}\\L_{z}\end{pmatrix}}={\begin{pmatrix}\iiint \limits _{V}(y^{2}+z^{2})\rho (r)dV&-\iiint \limits _{V}yx\rho (r)dV&-\iiint \limits _{V}zx\rho (r)dV\\-\iiint \limits _{V}xy\rho (r)dV&\iiint \limits _{V}(z^{2}+x^{2})\rho (r)dV&-\iiint \limits _{V}zy\rho (r)dV\\-\iiint \limits _{V}xz\rho (r)dV&-\iiint \limits _{V}yz\rho (r)dV&\iiint \limits _{V}(x^{2}+y^{2})\rho (r)dV\end{pmatrix}}{\begin{pmatrix}\omega _{x}\\\omega _{y}\\\omega _{z}\end{pmatrix}}
המטריצה באגף השמאלי, היא וקטור התנע הזוויתי, המטריצה האמצעית היא טנזור ההתמד והמטריצה הימנית היא וקטור המהירות הזוויתית.
אם מדובר בגופים נקודתיים (לא גוף רציף), יש להחליף את האינטגרלים בסכומים.
לפעמים גם כותבים:
{\begin{pmatrix}L_{x}\\L_{y}\\L_{z}\end{pmatrix}}={\begin{pmatrix}I_{xx}&I_{xy}&I_{xz}\\I_{yx}&I_{yy}&I_{yz}\\I_{zx}&I_{zy}&I_{zz}\end{pmatrix}}{\begin{pmatrix}\omega _{x}\\\omega _{y}\\\omega _{z}\end{pmatrix}}
הגדרה

\mathbf {I} {\stackrel {\mathrm {def} }{=}}{\begin{bmatrix}I_{xx}&I_{xy}&I_{xz}\\I_{yx}&I_{yy}&I_{yz}\\I_{zx}&I_{zy}&I_{zz}\end{bmatrix}}
הרכיבים על האלכסון הראשי הם מומנטי התמד של המסה ביחס לציר המערכת:
\ I_{xx} - הוא מומנט ההתמד של המסה סביב ציר  \ Xומוגדר כ:  I_{xx}\ {\stackrel {\mathrm {def} }{=}}\ \sum _{i=1}^{N}m_{i}(y_{i}^{2}+z_{i}^{2})\,\!
\ I_{yy} - הוא מומנט ההתמד של המסה סביב ציר  \ Yומוגדר כ:  I_{yy}\ {\stackrel {\mathrm {def} }{=}}\ \sum _{i=1}^{N}m_{i}(x_{i}^{2}+z_{i}^{2})\,\!
\ I_{zz} - הוא מומנט ההתמד של המסה סביב ציר  \ Zומוגדר כ:  I_{zz}\ {\stackrel {\mathrm {def} }{=}}\ \sum _{i=1}^{N}m_{i}(x_{i}^{2}+y_{i}^{2})\,\!
ושאר האיברים הם מכפלות הנקראות מכפלות התמד של המסה ביחס לזוג צירים נתון:
\ I_{xy} - הוא מכפלת ההתמד של המסה ביחס לצירים  \ X,Yומוגדר כ:  I_{xy}=I_{yx}\ {\stackrel {\mathrm {def} }{=}}\ -\sum _{i=1}^{N}m_{i}x_{i}y_{i}\,\!
\ I_{xz} - הוא מכפלת ההתמד של המסה ביחס לצירים  \ X,Zומוגדר כ: I_{xz}=I_{zx}\ {\stackrel {\mathrm {def} }{=}}\ -\sum _{i=1}^{N}m_{i}x_{i}z_{i}\,\!
\ I_{yz} - הוא מכפלת ההתמד של המסה ביחס לצירים  \ Y,Zומוגדר כ: I_{yz}=I_{zy}\ {\stackrel {\mathrm {def} }{=}}\ -\sum _{i=1}^{N}m_{i}y_{i}z_{i}\,\!
יתרונות לשימוש בטנזור בחישובים על גופים קשיחים

בעזרת טנזור ההתמד נוח להציג את התנע הזוויתי של הגוף בכפל מטריצות:  L=I\cdot \,\omega  ונוח להציג את האנרגיה הקינטית של הגוף:  \ E_{k}={\frac {1}{2}}\,{\vec {\omega }}^{t}I{\vec {\omega }}.
ניתן לעבור מערכות צירים בעזרת הפעלת טרנספורמציה על טנזור ההתמד ללא צורך לחשב את מומנטי ההתמד מחדש במערכת הצירים החדשה. אם  \ T היא מטריצת סיבוב, ו  \ I הוא טנזור ההתמד במערכת צירים ידועה, אז טנזור ההתמד במערכת הצירים המתקבלת על ידי הפעלת  \ T נתון על ידי  I_{new}=T^{-1}\cdot I\cdot T
מערכת צירים ראשית של גוף קשיח

מערכת שבה מכפלות ההתמד של הגוף מתאפסות נקראת מערכת צירים ראשיים. ובגלל העובדה שטנזור ההתמד הוא מטריצה סימטרית ניתן ללכסן אותו על ידי מערכת צירים אורתוגונלית. זוהי מסקנה בעלת משמעות פיזיקלית חשובה כי כתוצאה מכך לכל גוף תלת־ממדי ניתן לבחור שלושה צירים ניצבים שיהוו עבורו צירים ראשיים. כיוון שהתנע הזוויתי מתקבל ממכפלת טנזור האינרציה במהירות הזוויתית, מתקבלת תופעה מפתיעה - התנע הזוויתי לא חייב להיות מקביל למהירות הזוויתית. תופעה זו גורמת לכך שגופים המסתובבים באופן חופשי, יכולים לבצע תנועה מסובכת למדי. אם, לדוגמה, נזרוק עט באוויר כך שהוא מסתובב בערך סביב צירו, נגלה כי קצוות העט "מציירים" באוויר מעגלים קטנים. תופעה זו מתקבל כיוון שחוק שימור התנע דורש כי התנע הזוויתי יישאר קבוע. אם המהירות הזוויתית אינה מקבילה לתנע הזוויתי, מוכרח להתקיים שווקטור המהירות הזוויתי יקיף את ווקטור התנע הזוויתי במעגלים. תופעה זו נקראת נקיפה (פרצסיה) ומתוארת מתמטית בעזרת משוואות אוילר תוך שימוש בטנזור ההתמד במערכת צירים ראשית.
דוגמאות

בטבלה מוצגים טנזורי מומנט ההתמד ביחס לצירים הראשיים של גופים פשוטים נוספים. להצגת הטבלה לחצו על "הצגה".
| תיאור | תרשים הגוף | טנזור מומנט ההתמד |
| --- | --- | --- |
| כדור מלא ברדיוס r ומסה m |  |  I={\begin{bmatrix}{\frac {2}{5}}mr^{2}&0&0\\0&{\frac {2}{5}}mr^{2}&0\\0&0&{\frac {2}{5}}mr^{2}\end{bmatrix}} |
| כדור חלול ברדיוס r ומסה m |  |   I={\begin{bmatrix}{\frac {2}{3}}mr^{2}&0&0\\0&{\frac {2}{3}}mr^{2}&0\\0&0&{\frac {2}{3}}mr^{2}\end{bmatrix}} |
| חרוט ברדיוס r, גובה h ומסה m, הציר עובר במרכז הבסיס |  |  I={\begin{bmatrix}{\frac {1}{10}}mh^{2}+{\frac {3}{20}}mr^{2}&0&0\\0&{\frac {1}{10}}mh^{2}+{\frac {3}{20}}mr^{2}&0\\0&0&{\frac {3}{10}}mr^{2}\end{bmatrix}} |
| קובייה מלאה ברוחב w, גובה h, עומק d, ומסה m |  |  I={\begin{bmatrix}{\frac {1}{12}}m(h^{2}+d^{2})&0&0\\0&{\frac {1}{12}}m(w^{2}+d^{2})&0\\0&0&{\frac {1}{12}}m(w^{2}+h^{2})\end{bmatrix}} |
| מוט תמיר באורך l ומסה m כשהציר עובר בקצה (המוט רץ לאורך ציר z במקרה הזה) |  |   I={\begin{bmatrix}{\frac {1}{3}}ml^{2}&0&0\\0&{\frac {1}{3}}ml^{2}&0\\0&0&0\end{bmatrix}} |
| מוט תמיר באורך l ומסה m כשהציר עובר במרכז המוט (המוט רץ לאורך ציר z במקרה הזה) |  |   I={\begin{bmatrix}{\frac {1}{12}}ml^{2}&0&0\\0&{\frac {1}{12}}ml^{2}&0\\0&0&0\end{bmatrix}} |
| גליל מלא ברדיוס r, גובה h ומסה m |  |   I={\begin{bmatrix}{\frac {1}{12}}m(3r^{2}+h^{2})&0&0\\0&{\frac {1}{12}}m(3r^{2}+h^{2})&0\\0&0&{\frac {1}{2}}mr^{2}\end{bmatrix}} |
לקריאה נוספת

Sybil P. Parker, McGraw Hill Encyclopedia of Engineering, 1983.
Irving H. Shames, Engineering Mechanics, Prentic - Hill International Inc. 1970